En engelsk mil (løp)

Én engelsk mil er en mellomdistanseøvelse innen friidrett. Øvelsen går over 1609,344 meter (1760 yards). Den har lange tradisjoner selv om det ikke er en mesterskapsøvelse, og har vært arrangert i en rekke stevner. Flere steder har løpet tilnavnet «drømmemilen». Mest kjent er nok navnet drømmemilen i forbindelse med Bislett Games, der den har lange tradisjoner som sentralt trekkplaster blant øvelsene.

Det Internasjonale friidrettsforbundet bestemte i 1976 at kun metriske distanser skulle være offisielle løp i friidrett, men den engelske milen ble beholdt med notering av offisielle verdensrekorder. Øvelsen er mest løpt i land som ikke nytter det metriske systemet, og engelskspråkelige nasjoner har hatt de fleste verdensrekorder gjennom tidene.

Verdensrekordene på løpet innehas per 21. juli 2019 av:
Menn: Hicham El Guerrouj (Marokko) 3.43,13 Roma 7. juli 1999
Kvinner: Sifan Hassan (Nederland) 4.12,33 Monaco 12. juli 2019

De norske rekordene har for herrer Jakob Ingebrigtsen, Sandnes Idrettslag på 3.46,46 fra 16. juni 2022,Jakob Ingebrigtsen (21) vant som han ville, men slettet ikke Steve Crams 37 år gamle europarekord på drømmemila i Bislett Games. og for kvinner Grete Waitz, Sportsklubben Vidar på 4.26,90 fra 1978.friidrett.no  Norske rekorder for Kvinner Senior

 Nordmenn under 4 minutter 
I Norge er det per juni 2022 13 løpere som har løpt under drømmegrensen på 4 minutter. Arne Kvalheim var første nordmann som fikk se 3-tallet i 1972. Yngre bror Knut Kvalheim senket rekorden i 1974. Den stod til Henrik Ingebrigtsen senket rekorden i London 2012, og igjen under Bislett Games 2014. Filip Ingebrigtsen løp under 3.50 under Bislett Games 2019. Den 12. august 2020 fikk Norge hele fire nye sub-4 minuttersløpere da Narve Gilje Nordås fra Sandnes og Gularløperne Mats Hauge, Jacob Boutera og Bjørnar Lillefosse løp alle under den magiske 4-minuttersgrensen i samme løpkondis.no, 13. august 2020: 4 mann under 4 minutter på 1 engelsk mil på Arna idrettspark Hentet, 13. august 2020 ). Jakob Ingebrigtsen satte ny norsk rekord på 3.47,24 i Eugene, Oregon 21. august 2021, og forbedret den på Bislett den 16. juni 2022 hvor han med tiden 3.46,46 var bare 14 hundredeler bak europarekorden fra 1985.

NrResultatUtøverKlubbStedDato 1  3.46,46  Jakob Ingebrigtsen  Sandnes IL  Bislett, Oslo Diamond League  16. juni 2022 2  3.49,60  Filip Ingebrigtsen  Sandnes IL  London, Diamond League  21. juli 2019  3  3.50,72  Henrik Ingebrigtsen  Sandnes IL  Bislett, Oslo, Diamond League  11. juni 2014  4  3.56,2  Knut Kvalheim  IK Tjalve  Bislett, Oslo  31. juli 1974  5  3.56,4  Arne Kvalheim  IK Tjalve  Eugene, Oregon, USA  6. juni 1971 6  3.56,62  Narve Gilje Nordås  Sandnes IL  Arna idrettspark Bergen  12. august 2020  7  3.57,25  Mats Hauge  IL Gular  Arna idrettspark Bergen  12. august 2020  8  3.57,38  Jacob Boutera  IL Gular  Arna idrettspark Bergen  12. august 2020 9  3.58,74  Jim Svenøy  Fræna FIK  Bislett, Oslo  22. juli 1994  10  3.59,10  Lars Ove Strømø  Stord IL  Koblenz, Tyskland  28. august 1985 11  3.59,81  Bjørnar Lillefosse  IL Gular  Hokksund, Norge  12. august 2020  12  3.59,9  Lars Martin Kaupang  Larvik Turn & IF  Bislett, Oslo  31. juli 1974 13  3.59,98 Tommy Gjølga  IL i BUL  Byrkjelo stadion, Gloppen  8. august 1993
(Bestetid oppdaert pr 16. juni 2022, øvrige oppdatert per 13.8.2020.

 Referanser 

Kategori:Mellomdistanseløp
Kategori:Friidrettsøvelser